Երևանի ճշգրիտ էլեկտրասարքերի գործարան

Երևանի ճշգրիտ էլեկտրասարքերի գործարան, խորհրդային շրջանի արդյունաբերության ձեռնարկություն ՀՀ մայրաքաղաք Երևանում։ 

Հիմնադրվել է 1946 թվականին։ 

Թողարկել է էլեկտրական ճշգրիտ սարքեր՝ վոլտմետրեր, միլիվոլտմետրեր, լոգոմետրեր և այլն։ 1978 թվականին, 1946 թվականի համեմատ, արտադրության ծավալն աճել է 80 անգամ։ Արտադրանքն առաքվել է ԽՍՀՄ բոլոր հանրապետությունները, արտասահմանյան 32 երկիր՝ Բուլղարիա, Արևելյան Գերմանիա, Արևմտյան Գերմանիա, Չեխոսլովակիա, Անգլիա, Ֆրանսիա և այլուր։ 

Նոր արտադրատեսակների մշակման և արտադրության տեխնոլոգիայի կատարելագործման հարցերով զբաղվում էին Մոսկվայի, Լենինգրադի, Կրասնոդարի, Երևանի ԳՀԻ-ները։ 

1973 թվականին ներառվել է «էլեկտրասարք» արտադրատեխնիկական միավորման մեջ։

Երևանի գործարաններ
1946 հիմնադրումներ Հայաստանում